Tipphetked: LeBron Jamesi meeskond võitis NBA tähtede mängu, Durant tõusis MVPks - NBA - Korvpall - Postimees Sport: Värsked spordiuudised Eestist ja välismaalt
Tipphetked: LeBron Jamesi meeskond võitis NBA tähtede mängu, Durant tõusis MVPks
18. veebruar 2019, 7:59
Korvpalliliigas NBA peetud 68. tähtede mängus võitis LeBron Jamesi meeskond tulemusega 178:164 Giannis Antetokounmpo välja valitud tiimi.
Lisaks 2012. aastale karjääri jooksul teist korda kõige väärtuslikuma mängija tiitli teeninud Kevin Durant viskas võitjate parimana 31 punkti. Klay Thompsoni arvele jäi 20 punkti ning meeskonna kapten James viskas 19 silma.
Üleplatsimeheks kerkis aga 38 punktiga kaotajate kapten Antetokounmpo, kes sai lisaks kätte 11 lauapalli ning jagas kaaslastele viis korvisöötu. Paul George ja Kris Middleton toetasid teda võrdselt 20 punktiga.
Seejuures said eriloa alusel karjääri lõpusirgel olevad Dirk Nowitzki (Team Giannis) ja Dwyane Wade (Team LeBron) samuti võimaluse mängul osaleda. Kõigest neljaks minutiks väljakule pääsenud 40-aastane sakslane tabas kõik kolm kaugviset ning kogus 9 punkti, 37-aastane ameeriklane kogus aga kümne minutiga enda arvele 7 punkti, 2 lauapalli ja 4 korvisöötu.
Tähtede mängul võtavad sel aastal mõõtu LeBron Jamesi ja Giannis Antetokounmpo draftitud meeskonnad.
Algviisik: